
U    I M E    R E P U B L I K E     H R V A T S K E

R J E Š E N J E
	

	Trgovački sud u Rijeci, po Liljani Ugrin kao sucu pojedincu u stečajnom predmetu povodom zahtjeva FINANCIJSKE AGENCIJE za provedbu skraćenog stečajnog postupka nad dužnikom VIKTORIJA NOVA društvo s ograničenom odgovornošću za pružanje usluga i trgovinu Delnice, Lučice, Novo naselje 19 ( MBS 040253973 – OIB 18995811328 ) odlučujući o prijedlogu vjerovnika HRVATSKA BANKA ZA OBNOVU I RAZVITAK Strossmayerov trg 9, Zagreb ( OIB 26702280390 )  dana 21. prosinca 2016. 

r i j e š i o    j e

	Obustavlja se skraćeni stečajni postupak nad dužnikom VIKTORIJA NOVA društvo s ograničenom odgovornošću za pružanje usluga i trgovinu Delnice, Lučice, Novo naselje 19 ( MBS 040253973 – OIB 18995811328 ).

Obrazloženje

Financijska agencija, Regionalni centar Rijeka podnijela je ovome sudu 30. listopada  2015. zahtjev za provedbu skraćenog stečajnog postupka nad dužnikom VIKTORIJA NOVA društvo s ograničenom odgovornošću za pružanje usluga i trgovinu Delnice, Lučice, Novo naselje 19 ( MBS 040253973 – OIB 18995811328 ) temeljem članka 444. stavak 1. Stečajnog zakona ( "Narodne novine" broj 71/15, u daljnjem tekstu ). 
Temeljem odredbe članka 430. i 431. SZ, oglasom objavljenim na mrežnoj stranici e-Oglasne ploče suda pozvane su osobe ovlaštene za zastupanje dužnika po zakonu u roku od 15 dana od dana objave oglasa podnijeti sudu popis imovine i obveza na propisanom obrascu i pozvani vjerovnici dužnika u roku od 45 dana predložiti otvaranje stečajnog postupka i po pozivu suda predujmiti iznos potreban za namirenje troškova postupka. 
U zakonskom roku, vjerovnik HRVATSKA BANKA ZA OBNOVU I RAZVITAK podnijela je ovom sudu prijedlog za otvaranje stečajnog postupka nad dužnikom, uz naznaku da prema dužniku ima tražbinu u visini od 891.031,62 kn na osnovu ugovora o kreditu, time da je uz prijedlog priložila dokumentaciju na osnovu koje je učinjeno vjerojatnim postojanje novčanih tražbina prema dužniku i stečajnog razloga nesposobnost za plaćanje.
Tijekom daljnjeg postupka vjerovnik je uplatio predujam za namirenje troškova stečajnog postupka. 
Odredbom članka 433. SZ propisano je da ako nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe članka 431. SZ da će sud obustaviti skraćeni stečajni postupak i odgovarajućom primjenom općih odredaba stečajnog postupka donijeti rješenje o pokretanju prethodnog postupka, odnosno otvaranje stečajnog postupka. 
Slijedom navedenoga, valjalo je temeljem članka 433. SZ obustaviti skraćeni stečajni postupak, budući nisu ispunjene pretpostavke za istodobno otvaranje i zaključenje stečajnog postupka nad dužnikom. 
Napominje se da će sud po pravomoćnosti ovoga rješenja odgovarajućom primjenom općih odredbi stečajnog postupka propisanih Stečajnim zakonom donijeti rješenje o pokretanju prethodnog postupka. 

U Rijeci, 21. prosinca 2016.

                                                                                                                             Sudac
Liljana Ugrin

							
UPUTA O PRAVNOM LIJEKU
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, u dva primjerka, u roku od osam dana od objave pismena na mrežnoj stranici e-Oglasne ploče sudova.

[bookmark: _GoBack]I	Rješenje dostaviti: 
- predlagatelju FINA 
- vjerovniku HABOR
- e-Oglasna ploča 
- po pravomoćnosti novi broj St

II	Spis u kalendar  15. 01. 17.    

U Rijeci, 21. prosinca 2016.

                                        Sudac

